title: 2010/434/ES: Komisijas Lēmums ( 2010. gada 6. augusts ), ar ko groza I un II pielikumu Lēmumam 2008/185/EK attiecībā uz Slovēnijas iekļaušanu to dalībvalstu sarakstā, kuras nav skārusi Aujeski slimība, un Polijas un Spānijas reģionu iekļaušanu to dalībvalstu sarakstā, kur minētajai slimībai ir apstiprināta valsts kontroles programma (izziņots ar dokumenta numuru C(2010) 5358)  Dokuments attiecas uz EEZ

text:
               7.8.2010

               LV

               Eiropas Savienības Oficiālais Vēstnesis

               L 208/5

         KOMISIJAS LĒMUMS
   (2010. gada 6. augusts),
   ar ko groza I un II pielikumu Lēmumam 2008/185/EK attiecībā uz Slovēnijas iekļaušanu to dalībvalstu sarakstā, kuras nav skārusi Aujeski slimība, un Polijas un Spānijas reģionu iekļaušanu to dalībvalstu sarakstā, kur minētajai slimībai ir apstiprināta valsts kontroles programma
   (izziņots ar dokumenta numuru C(2010) 5358)
   (Dokuments attiecas uz EEZ)
   (2010/434/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas liellopu un cūku iekšējo tirdzniecību (1), un jo īpaši tās 9. panta 2. punktu un 10. panta 2. punktu,
   tā kā:

               (1)

               Direktīva 64/432/EEK paredz noteikumus, kas piemērojami liellopu un cūku, izņemot savvaļas cūkas, tirdzniecībai Savienībā. Minētās direktīvas 9. pantā noteikti kritēriji konkrētu lipīgo slimību, tostarp Aujeski slimības, obligāto valsts kontroles programmu apstiprināšanai. Turklāt minētās direktīvas 10. pantā paredz, ka gadījumā, ja dalībvalsts uzskata, ka tās teritorijā vai teritorijas daļā nav šādu slimību, tostarp Aujeski slimības, tā iesniedz Komisijai attiecīgus apliecinošus dokumentus.

               (2)

               Komisijas 2008. gada 21. februāra Lēmumā 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski slimību un kritērijiem, ar kuriem nodrošina informāciju par šo slimību (2), ir noteiktas papildu garantijas attiecībā uz cūku pārvietošanu starp dalībvalstīm. Šīs garantijas ir saistītas ar dalībvalstu klasificēšanu pēc to statusa attiecībā uz Aujeski slimību.

               (3)

               Lēmuma 2008/185/EK I pielikumā minētas dalībvalstis vai to reģioni, ko nav skārusi Aujeski slimība un kur vakcinācija ir aizliegta. Minētā lēmuma II pielikumā minētas dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai.

               (4)

               Polijā un Spānijā jau vairākus gadus ir īstenotas Aujeski slimības valsts kontroles programmas. Vairākiem Spānijas reģioniem Aujeski slimības valsts kontroles programma ir jau apstiprināta ar Komisijas Lēmumu 2007/603/EK (3).

               (5)

               Slovēnija ir iesniegusi Komisijai apstiprinošu dokumentāciju par Slovēnijas teritoriju kā Aujeski slimības neskartu zonu, ar kuru pierāda, ka šajā dalībvalstī nekad nav konstatēti šīs slimības gadījumi.

               (6)

               Komisija pārbaudīja Slovēnijas iesniegto dokumentāciju un konstatēja, ka tā atbilst Direktīvas 64/432/EEK 10. panta 1. punktam. Tāpēc minētā dalībvalsts ir jāiekļauj Lēmuma 2008/185/EK I pielikuma sarakstā. Tāpēc attiecīgi jāgroza minētais pielikums.

               (7)

               Polija ir iesniegusi Komisijai apstiprinošu dokumentāciju par visā Polijas teritorijā īstenoto programmu un lūgusi šīs programmas apstiprinājumu.

               (8)

               Spānija ir iesniegusi Komisijai apstiprinošu dokumentāciju par Andalūzijas, Aragonas, Baleāru salu, Kastīlijas-Lamančas, Katalonijas, Estremadūras, Madrides, Mursijas reģiona un Valensijas autonomajā apgabalā un Salamankas, Segovijas un Sorijas provincēs Kastīlijas un Leonas autonomajā apgabalā, kā arī Tenerifas provincē Kanāriju salu autonomajā apgabalā īstenoto programmu un lūgusi šīs programmas apstiprinājumu.

               (9)

               Turklāt Komisija konstatēja, ka Polijas un Spānijas iesniegtās valsts kontroles programmas atbilst Direktīvas 64/432/EEK 9. panta 1. punktā noteiktajiem kritērijiem. Tāpēc Polija un Spānija ir jāiekļauj Lēmuma 2008/185/EK II pielikuma sarakstā. Tāpēc attiecīgi jāgroza minētais pielikums.

               (10)

               Tāpēc attiecīgi jāgroza Lēmums 2008/185/EK.

               (11)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Lēmuma 2008/185/EK I un II pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.

      Briselē, 2010. gada 6. augustā

            Komisijas vārdā –

            Komisijas loceklis

         John DALLI

      (1)  OV 121, 29.7.1964., 1977./64. lpp.

      (2)  OV L 59, 4.3.2008., 19. lpp.

      (3)  OV L 236, 8.9.2007., 7. lpp.

      PIELIKUMS
      “
            I PIELIKUMS

               Dalībvalstis vai to reģioni, ko nav skārusi Aujeski slimība un kur vakcinācija ir aizliegta

                        ISO kods

                        Dalībvalsts

                        Reģioni

                        AT

                        Austrija

                        Visi reģioni

                        CY

                        Kipra

                        Visi reģioni

                        CZ

                        Čehija

                        Visi reģioni

                        DE

                        Vācija

                        Visi reģioni

                        DK

                        Dānija

                        Visi reģioni

                        FI

                        Somija

                        Visi reģioni

                        FR

                        Francija

                        Šādi departamenti: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines

                        LU

                        Luksemburga

                        Visi reģioni

                        NL

                        Nīderlande

                        Visi reģioni

                        SI

                        Slovēnija

                        Visi reģioni

                        SK

                        Slovākija

                        Visi reģioni

                        SE

                        Zviedrija

                        Visi reģioni

                        UK

                        Apvienotā Karaliste

                        Visi reģioni Anglijā, Skotijā un Velsā

            II PIELIKUMS

               Dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai

                        ISO kods

                        Dalībvalsts

                        Reģioni

                        BE

                        Beļģija

                        Visi reģioni

                        ES

                        Spānija

                        Visi reģioni

                        HU

                        Ungārija

                        Visi reģioni

                        IE

                        Īrija

                        Visi reģioni

                        IT

                        Itālija

                        Bolcāno province

                        PL

                        Polija

                        Visi reģioni

                        UK

                        Apvienotā Karaliste

                        Visi reģioni Ziemeļīrijā

                  ”


title: 2007/186/EK: Padomes Lēmums ( 2007. gada 22. marts ), ar ko ieceļ Reģionu komitejas locekļa aizstājēju no Rumānijas

text:
               28.3.2007

               LV

               Eiropas Savienības Oficiālais Vēstnesis

               L 87/11

      PADOMES LĒMUMS

   (2007. gada 22. marts),
   ar ko ieceļ Reģionu komitejas locekļa aizstājēju no Rumānijas
   (2007/186/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Rumānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Andrei CHILIMAN kunga atkāpšanās no amata ir atbrīvojusies viena komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, par Reģionu komitejas locekļa aizstājēju tiek iecelts Petru FILIP kungs, Municipe Oradea mērs, nomainot Andrei CHILIMAN kungu.
   2. pants
   Šis lēmums stājas spēkā tā pieņemšanas dienā.

      Briselē, 2007. gada 22. martā

            Padomes vārdā —

            priekšsēdētājs

         W. TIEFENSEE

      (1)  OV L 56, 25.2.2006., 75. lpp.


title: Padomes Lēmums (2016. gada 14. novembris), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Francijas un Itālijas

text:
               16.11.2016

               LV

               Eiropas Savienības Oficiālais Vēstnesis

               C 421/2

         PADOMES LĒMUMS
   (2016. gada 14. novembris),
   ar ko ieceļ Darba drošības un veselības aizsardzības padomdevējas komitejas locekļus un locekļu vietniekus no Francijas un Itālijas
   (2016/C 421/03)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2016. gada 24. februāra lēmumu (2) iecēla amatā Darba drošības un veselības aizsardzības padomdevējas komitejas locekļus un locekļu vietniekus uz laikposmu no 2016. gada 29. februāra līdz 2019. gada 28. februārim.

               (2)

               Francijas un Itālijas valdības ir izvirzījušas papildu kandidatūras, lai aizpildītu vairākas amata vietas,

         IR PIEŅĒMUSI ŠO LĒMUMU.
   1. pants
   Ar šo par Darba drošības un veselības aizsardzības padomdevējas komitejas locekļiem un locekļu vietniekiem uz laikposmu, kas beidzas 2019. gada 28. februārī, ieceļ šādas personas:
   I.   ARODBIEDRĪBU PĀRSTĀVJI

               Valsts

               Loceklis

               Vietnieks

               Francija

                  Abderrafik ZAIGOUCHE kungs

                  Edina LAMOUREUX kundze

                  Jean-Paul ZERBIB kungs

               Itālija

                  Silvana CAPPUCCIO kundze

                  Cinzia FRASCHERI kundze

                  Marco LUPI kungs

   II.   DARBA DEVĒJU PĀRSTĀVJI

               Valsts

               Loceklis

               Vietnieks

               Francija

                  Nathalie BUET kundze

                  Patrick LEVY kungs

                  Franck GAMBELLI kungs

               Itālija

                  Fabiola LEUZZI kundze

                  Giorgio RUSSOMANNO kungs

                  Pier Paolo MASCIOCCHI kungs

         2. pants
   Vēl neizraudzītos locekļus un locekļu vietniekus Padome ieceļ vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 14. novembrī

            Padomes vārdā –

            priekšsēdētāja

         G. MATEČNÁ

      (1)  OV C 218, 13.9.2003., 1. lpp.

      (2)  Padomes Lēmums (2016. gada 24. februāris), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus (OV C 79, 1.3.2016., 1. lpp.).


title: 2010/217/: Padomes Lēmums ( 2010. gada 9. aprīlis ), ar ko ieceļ amatā Reģionu komitejas locekli un locekļa aizstājēju no Grieķijas

text:
               16.4.2010

               LV

               Eiropas Savienības Oficiālais Vēstnesis

               L 96/7

         PADOMES LĒMUMS
   (2010. gada 9. aprīlis),
   ar ko ieceļ amatā Reģionu komitejas locekli un locekļa aizstājēju no Grieķijas
   (2010/217/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Grieķijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Nikitas KAKLAMANIS kunga pilnvaru termiņa beigām ir atbrīvojusies Reģionu komitejas locekļa vieta. Pēc Dimitris KALOGEROPOULOS kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2015. gada 25. janvārim Reģionu komitejā tiek iecelti:

               a)

               komitejas locekļa amatā:

                           —

                              Dimitris KALOGEROPOULOS kungs, Egaleo pilsētas mērs (pilnvaru maiņa);

                     kā arī

               b)

               komitejas locekļa aizstājēja amatā:

                           —

                              Dimitris MARAVELIAS kungs, Chaidari mērs.

         2. pants
   Šis lēmums stājas spēkā tā pieņemšanas dienā.

      Briselē, 2010. gada 9. aprīlī

            Padomes vārdā –

            priekšsēdētājs

         M. Á. MORATINOS

      (1)  OV L 348, 29.12.2009., 22. lpp., un OV L 12, 19.1.2010., 11. lpp.


title: 97/800/EOTK, EK, Euratom: Padomes un Komisijas Lēmums (1997. gada 30. oktobris) par Partnerības un sadarbības līguma noslēgšanu starp Eiropas Kopienām un to dalībvalstīm, no vienas puses, un Krievijas Federāciju, no otras puses

text:
Svarīgs juridisks paziņojums

|

31997D0800

Oficiālais Vēstnesis L 327 , 28/11/1997 Lpp. 0001 - 0002

		Padomes un Komisijas Lēmums(1997. gada 30. oktobris)par Partnerības un sadarbības līguma noslēgšanu starp Eiropas Kopienām un to dalībvalstīm, no vienas puses, un Krievijas Federāciju, no otras puses [1](97/800/EOTK, EK, Euratom)EIROPAS SAVIENĪBAS PADOME,EIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 54. panta 2. punktu, 57. panta 2. punkta pēdējo teikumu un 66. pantu, 73.c panta 2. punktu, 75. pantu, 84. panta 2. punktu, 99., 100., 113. un 235. pantu saistībā ar tā 228. panta 2. punkta otro teikumu un 228. panta 3. punkta otro daļu,ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu,ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,ņemot vērā Eiropas Parlamenta piekrišanu [2],apspriedusies ar EOTK Konsultatīvo komiteju un ar Padomes piekrišanu,ņemot vērā Padomes apstiprinājumu, ko tā devusi saskaņā ar Eiropas Atomenerģijas kopienas dibināšanas līguma 101. pantu,tā kā, noslēdzot Partnerības un sadarbības līgumu starp Eiropas Kopienām un tās dalībvalstīm, no vienas puses, un Krievijas Federāciju, no otras puses, kas tika parakstīts 1994. gada 24. jūnijā Korfu, tiks sekmēta Eiropas Kopienu mērķu sasniegšana;tā kā Līguma mērķis ir jo īpaši stiprināt saites, kas izveidotas ar Līgumu starp Eiropas Ekonomikas kopienu un Eiropas Atomenerģijas kopienu un Padomju Sociālistisko Republiku Savienību par tirdzniecību un komerciālo un ekonomisko sadarbību, kurš parakstīts 1989. gada 18. decembrī un apstiprināts ar Lēmumu 90/116/EEK [3];tā kā konkrēti pienākumi, kas noteikti Partnerības un sadarbības līgumā ārpus Kopienas tirdzniecības politikas jomas, ietekmē vai var ietekmēt noteikumus, kas paredzēti Kopienas tiesību aktos, kuri pieņemti attiecībā uz tiesībām veikt uzņēmējdarbību, transportu, kā arī uz uzņēmumiem piemērojamo režīmu;tā kā minētais līgums uzliek Eiropas Kopienai konkrētus pienākumus attiecībā uz kapitāla plūsmu un maksājumiem starp Kopienu un Krieviju;tā kā turklāt, ciktāl minētais līgums ietekmē Padomes 1990. gada 23. jūlija Direktīvu 90/434/EEK par kopējo nodokļu aplikšanas sistēmu, kas piemērojama apvienošanai, sadalīšanai, aktīvu pārvešanai un akciju maiņai attiecībā uz dažādu dalībvalstu uzņēmumiem [4], un Padomes 1990. gada 23. jūlija Direktīvu 90/435/EEK par kopējo nodokļu aplikšanas sistēmu, kas piemērojama gadījumā, kad pastāv dažādu dalībvalstu mātes uzņēmumi un meitasuzņēmumi [5], kuras balstās uz Eiropas Kopienas dibināšanas līguma 100. pantu, šis pants būtu jāizmanto par juridisko pamatu;tā kā minētā līguma konkrēti noteikumi uzliek Kopienai pienākumus pakalpojumu sniegšanas jomā, ko neietver pārrobežu sistēma;tā kā attiecībā uz konkrētiem minētā līguma noteikumiem, kas Kopienai ir jāizpilda, Eiropas Kopienas dibināšanas līgums to izpildei neparedz īpašas pilnvaras; tā kā tādēļ ir jāatsaucas uz Līguma 235. pantu,IR NOLĒMUŠAS.1. pantsAr šo Eiropas Kopiena, Eiropas Ogļu un tērauda kopiena un Eiropas Atomenerģijas kopiena apstiprina Partnerības un sadarbības līgumu kopā ar protokoliem un deklarācijām starp Eiropas Kopienām un tās dalībvalstīm, no vienas puses, un Krievijas Federāciju, no otras puses.Teksti ir pievienoti šim lēmumam.2. pants1. Padome pēc Komisijas priekšlikuma nosaka nostāju, kāda Kopienai jāieņem Sadarbības padomē un Sadarbības komitejā, vai vajadzības gadījumā to nosaka Komisija katrā no šiem gadījumiem saskaņā ar Eiropas Kopienas, Eiropas Ogļu un tērauda kopienas un Eiropas Atomenerģijas kopienas dibināšanas līguma noteikumiem.2. Saskaņā ar Partnerības un sadarbības līguma 91. pantu Padomes priekšsēdētājs vada Sadarbības padomi un iepazīstina ar Kopienas nostāju. Kopienas pārstāvis vada Sadarbības komiteju saskaņā ar tās reglamentu un iepazīstina ar Kopienas nostāju.3. Padome un Komisija pieņem lēmumu publicēt Sadarbības padomes un Sadarbības komitejas ieteikumus Eiropas Kopienu Oficiālajā Vēstnesī, izskatot katru gadījumu atsevišķi.3. pantsPadomes priekšsēdētājs Eiropas Kopienas vārdā izdara paziņojumu, kas paredzēts Līguma 112. pantā. Komisijas priekšsēdētājs izdara šādu paziņojumu Eiropas Ogļu un tērauda kopienas un Eiropas Atomenerģijas kopienas vārdā.Luksemburgā, 1997. gada 30. oktobrīKomisijas vārdā —priekšsēdētājsJ. SanterPadomes vārdā —priekšsēdētājsF. Boden[1] Šo Partnerības un sadarbības līgumu ar Krieviju 1994. gada 24. jūnijā parakstīja Eiropas Kopienas un divpadsmit dalībvalstis vienlaikus. Sekojot paplašināšanai, tika parakstīts Papildu protokols ar Krieviju 1997. gada 21. maijā, lai dotu iespēju Austrijai, Somijai un Zviedrijai kļūt par līguma dalībvalstīm līdzās pārējām divpadsmit dalībvalstīm un lai par oficiālu atzītu Līguma zviedru un somu valodas versiju.Pēc nepieciešamo procedūru pabeigšanas Kopienas un to dalībvalstis nolēma arī – pēc šā Partnerības līguma noslēgšanas – par iepriekšminētā Papildu protokola pagaidu piemērošanu, līdz tas stājas spēkā saskaņā ar tā 4. pantu. Attiecīgi Partnerības līguma teksts Oficiālā Vēstneša somu un zviedru izdevumos ir tas, kuru padara par oficiālu ar Papildu protokolu.Partnerības un sadarbības līgums, kas parakstīts ar Krieviju, stāsies spēkā 1997. gada 1. decembrī ar noteikumu, ka puses būs izdarījušas paziņojumus par Līguma 112. panta otrajā daļā noteiktās procedūras pabeigšanu līdz 1997. gada 30. oktobrim.[2] OV C 339, 18.12.1995., 45. lpp.[3] OV L 68, 15.3.1990., 1. lpp.[4] OV L 225, 20.8.1990., 1. lpp.[5] OV L 225, 20.8.1990., 6. lpp.--------------------------------------------------